Jacobos lejlighed er ubeskrivelig smuk. Intet mindre. Smukke materialer i beton, træ og støbejern og store glasskydedøre, der kan skubbes helt fra, så lejligheden går i ét med terrassen.
Beliggenheden i Roma Norte i et af Mexico Citys mest trendy områder er fantastisk med kaffebarer, restauranter, barer og supermarkeder lige i nærheden.
Jacobo var en meget imødekommende vært. Han svarede hurtigt på alle spørgsmål og kom med gode tips til lokalområdet. Han gjorde en dyd ud af få sagt personligt hej og farvel (han bor selv i lejligheden nedenunder).
Store kufferter kan ikke anbefales - Vindeltrappen op til lejligheden er meget smal. Vi havde medbragt kabinekufferter, og det gik fint.